Пад такой назвай некалі прэзентавалі творчасць Уладзіміра Ліпскага ў выдавецтве “Адукацыя і выхаванне”. Пісьменніка называюць таксама “свой у краіне дзяцінства”. Уладзімір Ліпскі, дзяцінства якога адабрала вайна, выхадзец з сялянскай сям’і Гомельшчыны, быў і слесарам, і журналістам, і старшынёй прафсаюза. Цяпер, узначальваючы Дзіцячы фонд, працуе яшчэ і галоўным рэдактарам часопіса “Вясёлка”. За свае 70 год выдаў шмат кніг-аповесцей, казак, нарысаў. Мае мноства ўзнагарод, сярод якіх самы значны ў краіне — ордэн Францыска Скарыны. А сёння Уладзімір Сцяпанавіч прапануе вобраз героя сучаснай Беларусі — у кнізе “Мужык” — асобай Аляксея Скакуна.